সমর বন্দ্যোপাধ্যায়

সমর বন্দ্যোপাধ্যায় (৩০শে জানুয়ারি, ১৯৩০ - ২০ আগস্ট ২০২২) প্রাক্তন ভারতীয় ফুটবলার যিনি মেলবোর্নে অনুষ্ঠিত ১৯৫৬ গ্রীষ্মকালীন অলিম্পিকে চতুর্থ স্থান অর্জনকারী ভারত জাতীয় ফুটবল দলের অধিনায়কত্ব করেছিলেন, এটি তার ইতিহাসের সর্বোচ্চ স্তরে সর্বোচ্চ সাফল্য।। তিনি বদ্রু বন্দ্যোপাধ্যায় নামে পরিচিত ছিলেন। সমর ব্যানার্জি পশ্চিমবঙ্গের বালি শহরে জন্মগ্রহণ করেন। পিতা শশাঙ্কশেখর বন্দ্যোপাধ্যায়। ছোটবেলা থেকে পিতার অনুশাসনে পড়াশোনা যেমন করেছেন ফুটবল খেলাও শুরু করেন। এবং ১৯৪৮ সালে "বালি প্রতিভা" নামক একটি তিনি স্থানীয় দলের হয়ে তার ক্রীড়া জীবনের সূচনা করেন। কিছুদিন পরে তিনি "বেঙ্গল নাগপুর রেল" দলে যোগদান করেন। ১৯৫২ সালে, তিনি তৎকালীন ভারতের অন্যতম শক্তিশালী ক্লাব মোহনবাগানে যুক্ত হন এবং দলের অধিনায়ক হিসেবে নির্বাচিত হন, এই দলের হয়ে তিনি ১৯৫৯ সাল পর্যন্ত খেলেছিলেন, তিনি বাংলা দলেরও প্রতিনিধিত্ব করেন, ১৯৫৩ ও ১৯৫৫ সালের সন্তষ ট্রফি জয় করেন। ফুটবল মাঠে তার পারফরম্যান্স শেষ করার পর, সমর ব্যানার্জী বেশ কয়েক বছর ধরে ফুটবল কোচ হিসেবে কাজ করেন, বাংলা দল ১৯৬১ সালে তাঁর কোচিংয়ে সন্তোষ ট্রফি জয় করে। এবং পরে ফুটবল নির্বাচক হিসেবে কাজ করেন। ১৯৫৬ সালে, সমর বন্দ্যোপাধ্যায় সেই বছরের অলিম্পিক গেমসে ভারতীয় দলের হয়ে খেলেন, যেখানে ভারতীয় দল চতুর্থ স্থান অর্জন করেছিল। সমর বন্দ্যোপাধ্যায় অলিম্পিকে ভারতীয় দলের অধিনায়ক ছিলেন। এই টুর্নামেন্টে তার নেতৃত্বে দল সফলভাবে টুর্নামেন্টের প্রাথমিক পর্যায়গুলি অতিক্রম করেছিল, কোয়ার্টার ফাইনালে স্বাগতিক অস্ট্রেলিয়াকে পরাজিত করেছিল, কিন্তু সেমিফাইনালে যুগোস্লাভিয়া এবং ব্রোঞ্জ পদকের ম্যাচে বুলগেরিয়ার কাছে পরাজিত হয়েছিল। ভারত কলম্বো কাপ: ১৯৫৪ মোহনবাগান ডুরান্ড কাপ: ১৯৫৩ কলকাতা ফুটবল লিগ: ১৯৫৪, ১৯৫৫, ১৯৫৬, ১৯৫৯ আইএফএ শিল্ড: ১৯৫২, ১৯৫৪, ১৯৫৬ রোভার্স কাপ: ১৯৫৫ ব্যক্তিগত মোহনবাগান রত্ন: ২০০৯ সমর (বদ্রু) বন্দ্যোপাধ্যায় অভিনেত্রী তপতী বসুকে (আসল নাম প্রতিমা বসু) বিবাহ করেছিলেন। তিনি আগেই ২০১২ সালের ২২ মে পরলোক গমন করেন। সমর বন্দ্যোপাধ্যায় করোনায় আক্রান্ত হওয়ার কারণে ২০২২ সালের ২৭ জুলাই তাকে বাঙ্গুর হাসপাতালে ভর্তি করা হয়, কিন্তু শারীরিক অবস্থার আরও অবনতি ঘটলে এসএসকেএম হাসপাতালে স্থানান্তরিত করা হয়। তিনি প্রায় ২৪ দিন মৃত্যুর সাথে লড়াই করে, ২০ আগস্ট ২০২২ তারিখে হাসপাতালেই মৃত্যুবরণ করেন। মৃত্যুকালে তার বয়স হয়েছিল ৯২ বছর। "Badru Banerjee Death: থেমে গেল ২৪ দিনের লড়াই, প্রয়াত ফুটবল মাঠের কিংবদন্তি বদ্রু"। আনন্দবাজার পত্রিকা। ২০ আগস্ট ২০২২। সংগ্রহের তারিখ ২০ আগস্ট ২০২২।  "সংরক্ষণাগারভুক্ত অনুলিপি"। ১৫ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০২০।  Official website of Shibpur International ওয়েব্যাক মেশিনে আর্কাইভকৃত ১৪ অক্টোবর ২০১৮ তারিখে, Life of Samar Banerjee "ময়দানকে কাঁদিয়ে চলে গেলেন 'বদ্রু', ৯২ বছরে লড়াই থামল ফুটবলার ও অলিম্পিয়ানের"। দ্য ওয়াল। ২০ আগস্ট ২০২২। সংগ্রহের তারিখ ২০ আগস্ট ২০২২।  "Asian Quadrangular Tournament 1954 (Calcutta, India)"। RSSSF। সংগ্রহের তারিখ ২০ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mohun Bagan's Historic Maiden Durand Win in 1953"। Mohun Bagan AC। ২৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "India's star Olympic football captain Samar 'Badru' Banerjee dies"। timesofindia.indiatimes.com। Kolkata, West Bengal: The Times of India। Press Trust of India। ২০ আগস্ট ২০২২। ২০ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৪৯, আইএসবিএন ৯৭৮-৮১-৭৯৫৫-২৯২-৬